15. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΑΜΥΝΗΣ  ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 60748/1238 της 5/22 Μαΐου 1972 (ΦΕΚ Β΄ 363) Περί καθορισμού κρατήσεως υπέρ Ταμείου Αλληλοβοηθείας Στρατού Ξηράς επί επιδόματος ασχολουμένων εις έργα οχυρώσεως. Έχοντες υπ’ όψιν: α.Τας διατάξεις του άρθρ. 21 του Ν.Δ. 901/1971. β.Τας διατάξεις του άρθρ. 18 του Α. Ν. 1502/1950. γ.Τας διατάξεις του άρθρ. 3 του Α. Ν. 1840/1951. δ.Την υπ’ αριθ. 54519/92/878422/21.9.1957 κοινήν απόφασιν των Υπουργών Εθνικής Αμύνης και Οικονομικών, αποφασίζομεν: Ορίζομεν όπως επί του επιδόματος ασχολουμένων εις έργα οχυρώσεως προβλεπομένου υπό του άρθρ. 21 του Ν.Δ. 901/1971 ενεργήται κράτησις 5% υπέρ του Ταμείου Αλληλοβοηθείας Στρατού Ξηράς. Η ισχύς της παρούσης άρχεται από 1 Απρ. 1972. Η παρούσα δημοσιευθήτω δια της Εφημερίδος της Κυβερνήσεως. 36.Σ.γ.13-15 Ταμείο Αλληλοβοηθείας Στρατού Ξηράς Αι διατάξεις των ανωτέρω από του αριθ. 1 έως και 15 νομοθετημάτων, των αφορώντων το παρόν Ταμείον, έχουσι καταργηθή από της ισχύος του κατωτέρω Ν.Δ. 398/1974, δυνάμει του άρθρ. 27 αυτού. Παραμένουσιν όμως εν ισχύϊ όσαι δεν θίγονται δια των διατάξεων τούτου, μέχρις εκδόσεως του, υπό του άρθρ. 7 αυτού, προβλεπομένου Οργανισμού.

[Source: greek_legal_code_raptarchis | Tokens: 1128]